text: অম্বিকা হলেন কাশীরাজের মধমাকন্যা। তিনি রাজা বিচিত্রবীর্যের প্রথমা স্ত্রী এবং ধৃতরাষ্ট্রের জননী। ভীষ্ম অম্বা ও অম্বালিকার সাথে তাকে স্বয়ম্বর হতে হরণ করে আনেন। বিবাহের সাত বছরের মাথায় বিচিত্রবীর্য যক্ষ্মা আক্রান্ত হয়ে নিঃসন্তান অবস্থায় মারা যান। কিন্তু বংশ রক্ষাকারী পুত্রের জন্য ইনি শ্বশ্রূ সত্যবতীর অনুরোধে সত্যবতীর পুত্র মহর্ষি বেদব্যাস এর সাথে সহবাস করেন। কিন্তু সহবাসের সময় বেদব্যাসের ভয়ঙ্কর রূপ দেখে ইনি তার দুই চোখ বন্ধ করে ফেলেন। এজন্য তার সন্তান ধৃতরাষ্ট্র জন্মান্ধ হয়ে জন্মান। তিনি শ্বশ্রূ সত্যবতী ও কনিষ্ঠা ভগিনী অম্বালিকার সাথে সন্ন্যাসিনীর ন্যায় শেষ জীবন অতিবাহিত করেন।
  
  তথ্যসূত্র
  
  বহিঃসংযোগ 
  
  বিষয়শ্রেণী:মহাভারত
  বিষয়শ্রেণী:মহাভারতের চরিত্র
title: অম্বিকা